L'alcalde de Sagunt es reunix amb el director general de Transparència per a abordar la renovació del conveni de les oficines PROP
08 d’octubre 2020

![](/media/2tpjqyb4/35reunion-dtor-gral-transparencia-17.jpg)  
  

L'alcalde de Sagunt, Darío Moreno, s'ha reunit este matí amb el director general de Transparència, Atenció a la Ciutadania i Bon Govern, Andrés Gomis, per a abordar la renovació del conveni entre la Generalitat Valenciana i l'Ajuntament de Sagunt per a la prestació del servici de les oficines PROP. En esta reunió, a més, també ha participat el regidor delegat de Transparència, SAIC i Serveis Generals de l'Ajuntament de Sagunt, José Manuel Tarazona.

  

Tal com ha explicat l'alcalde, és necessària la renovació del conveni per a la prestació del servici PROP en la localitat, motiu pel qual s'ha organitzat la reunió per a abordar l'actualització d'este. «**A més de renovar-lo, allò que també ens plantegem és el funcionament actual del servici, de manera que puguem incrementar les prestacions a la ciutadania, aclarir quines són les competències de totes dos administracions i, alhora, facilitar els tràmits i informació a la ciutadania el màxim possible**», declara Darío Moreno.

  

En este sentit, l'alcalde de Sagunt ha assegurat que «**a partir d'ara el que volem és poder continuar fent passos cap avant per a esta renovació de compromisos entre administracions que el que pretén és acostar la labor que es realitza per part de l'Ajuntament i de la Generalitat Valenciana a peu de carrer**».

  

![](/media/hzrlvczc/34reunion-dtor-gral-transparencia-22.jpg)  
  

Per part seua, el regidor de SAIC i Transparència ha indicat que «**estem en un procés de canvi en les relacions i procediments entre la ciutadania i l'administració, a causa de modificacions del marc normatiu, el desenvolupament de les tecnologies de la Informació i la Comunicació i la situació especial a causa de la pandèmia. Estes circumstàncies obliguen a reformular i adaptar els convenis interadministratius amb l'objectiu de millorar, diversificar i optimitzar els servicis**». Segons ha indicat Tarazona, el primer pas s'ha donat hui i a més s'han tractat diferents assumptes relacionats amb la transparència «**un principi que ha de regir el funcionament de l'administració**».

  

A més el Director General de Transparència, Andrés Gomis, acompanyat del regidor José Manuel Tarazona, ha visitat les oficines PROP situades tant al nucli de Sagunt com al del Port de Sagunt i han mantingut una reunió amb l'àrea tècnica del departament de Transparència de l'Ajuntament de Sagunt.

  

![](/media/taza1o51/34reunion-dtor-gral-transparencia-46.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reunix-amb-el-director-general-de-transparencia-per-a-abordar-la-renovacio-del-conveni-de-les-oficines-prop/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reunix-amb-el-director-general-de-transparencia-per-a-abordar-la-renovacio-del-conveni-de-les-oficines-prop/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reunix-amb-el-director-general-de-transparencia-per-a-abordar-la-renovacio-del-conveni-de-les-oficines-prop/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reunix-amb-el-director-general-de-transparencia-per-a-abordar-la-renovacio-del-conveni-de-les-oficines-prop/)